Înșurubarea a însemnat o împămîntenire atît de adîncă în spiritul arian, încît cei doi nu doar că au întemeiat o școală al cărei cîmp de emulație se simte și astăzi, dar pe deasupra au trezit o statornică reacție de gratitudine, genul de recunoștință pe care nemții, zăvorîți cum sunt în convingerea superiorității lor congenitale, nu sunt înclinați s-o arate prea multora dintre năpăstuiții ce și-au găsit liman de supraviețuire în landurile lor.